கேள்வி: அன்னா மன்றோ பற்றி நீங்கள் என்ன அறிந்துள்ளீர்கள்?
பதில்: அன்னா மன்றோ (''Anna Monro'') ஆத்திரேலியா நாட்டைச் சேர்ந்த ஒரு தாவரவியலாளர் ஆவார். 1974 ஆம் ஆன்டில் இவர் பிறந்தார். அன்னா மாக்தலேனா மன்றோ என்ற பெயராலும் அறியப்படுகிறார். ஆத்திரேலிய தாவரங்களின் கணக்கெடுப்பைத் தொகுப்பதில் பணியாற்றி வருகிறார். ஆத்திரேலிய தாவரங்களில் பாலிகலசியே குடும்பத்தைச் சேர்ந்த பெரியநங்கை தாவரங்களை வகைபிரித்தல் இவரது ஆர்வங்களில் அடங்கும். ஆத்திரேலியாவின் தாவரங்களில் இவற்றைச் சேர்ப்பதற்கான தயாரிப்பு இதுவாகும். ஆத்திரேலிய தேசிய பல்லுயிர் ஆராய்ச்சி மையத்தில் "தொடர்பு மற்றும் வெளிநடவடிக்கை" திட்டத்திற்கு இவர் தலைவராக உள்ளார். 2004 ஆம் ஆண்டு முதல் 2008 ஆம் ஆண்டு வரை, இவர் ஆத்திரேலிய முறையான தாவரவியல் சங்கத்தின் பொருளாளராகப் பணியாற்றினார். மேலும் 2024 ஆம் ஆண்டு நிலவரப்படி, இதன் விளம்பர அதிகாரியாகவும் உள்ளார். இவருக்கு 2024 ஆம் ஆண்டு ஆத்திரேலிய முறையான தாவரவியல் சங்கத்தின் வாழ்நாள் உறுப்பினர் பதவி வழங்கப்பட்டது.